A kurzus kódjai: BBN-FIL-232.02/EC BMA-FILD-232.02/EC TANM-FIL-232.02/EC	
A kurzus megnevezése: Sztoikus etika 	
A kurzus megnevezése angolul: Stoic ethic 	
A kurzus időpontja és (helye): Eötvös Collegium, csütörtök 18 ó 013-as terem	
A KURZUS ELSŐ FOGLALKOZÁSÁNAK IDŐPONTJA:
2014. február 13, csütörtök 18 ó Eötvös Collegium 013 Filozófia Műhely 	
A kurzus előadója: Steiger Kornél professzor. ELTE BTK 	

A kurzus előfeltétele(i): 	
A jegyszerzés módja(i): referátum / korreferátum 	
Követelmények: 	

A kurzus leírása, tematikája: 
február 13. Bevezetés I.
A korai sztoikus etika alapfogalmai: képzet (phantaszia), jóváhagyás (szünkatatheszisz), késztetés (hormé), cselekvés (praxisz).
Két paradoxon:
„Csak a bölcs cselekszik helyesen.”
„A morális hitványság nem vetkőzhető le, azaz a helyes cselekvés nem tanulható.”

február 20. Bevezetés II.
Epiktétosz etikájának alapfogalmai: vélemény (hüpolépszisz), törekvés (orexisz), hárítás (ekkliszisz), késztetés (hormé), elutasítás (aphormé), tőlünk függő (eph’ hémin), nem tőlünk függő (uk eph’ hémin).
Aki eléri azt, amire törekszik, epitükhész (szerencsés); aki elvéti a célt, atükhész (szerencsétlen); aki nem botlik bele abba, amit hárít, eutükhész (boldog); aki belébotlik, düsztükhész (boldogtalan).

február 27. Bevezetés III.
Az epiktétoszi lélekterápia. A három toposz: (a) képzeteink kezelése, (b) kötelességeink teljesítése, (c) magatartásunk helyességének logikai-episztemológiai alátámasztása.
*
A továbbiakban a következő diatribéket dolgozzuk fel referátum, korreferátum és megbeszélés formájában:

március 6.
1.1  A tőlünk függő és a nem tőlünk függő dolgokról

március 13.
1.12 A megelégedettségről 
március 20.
2.1 A határozottság  nem áll ellentétben az óvatossággal
március 27.
2.5  Hogyan fér meg egymás mellett az emelkedettség  és a gondoskodás?
április 3.
 2.17 Hogyan alkalmazzuk az alapfogalmakat az egyedi esetekre?
április 10.
2.18 Hogyan kell küzdenünk a képzeteink ellen?
április 24.
3.3 Mi az erkölcsileg jó ember tevékenységének anyaga, és mi az, amit a leginkább gyakorolnunk kell?
május 8.
3.24  Arról, hogy nem szabad a nem tőlünk függő dolgok után sóvárognunk
május 15.
4.1 A szabadságról

A kurzushoz tartozó kötelező irodalom:
Epiktétosz , Beszélgetések (Diatribai)
Epiktétosz kézikönyvecskéje 	

Ajánlott irodalom: 
Boros Gábor (szerk.): Filozófia. Akadémiai Kiadó 2007. (A sztoikusokra vonatkozó fejezetek)
Hadot, Pierre: A lélek iskolája. Lelkigyakorlatok és ókori filozófia. Kairosz Kiadó, 2010.
Steiger Kornél: Mi a szünkatatheszisz? In: u.ő, Tanulmányok az antik görög filozófiáról. Gondolat Kiadó 2010., 321-331. old.
Steiger Kornél: Az epiktétoszi orexisz/ekkliszisz fogalomtörténeti helye. In: Zvolenszky Zsófia és többen (szerk.): Nehogy érvgyűlölők legyünk. Tanulmánykötet Máté András 60. születésnapjára. L’Harmattan Kiadó, 2013. 70-80. old. [Ennek a tanulmánynak a végén van egy rövid bibliográfia a legfontosabb idegennyelvű irodalomról.]